ANIL , KOHLI
కోహ్లీపై ఆరోపణలు ఖండించిన కుంబ్లే
న్యూఢిల్లీ: టెస్టు కెప్టెన్‌ కోహ్లీపై బ్రిటిష్‌ మీడి యాలో వచ్చిన బాల్‌ టాంపరింగ్‌ కథనాలను జట్టు కోచ్‌ కుంబ్లే ఖండించాడు.కాగా అలాంటి గాలి వార్తలకు అంతగా ప్రాధాన్యం ఇవ్వకూడ దని పేర్కొన్నాడు.రాజ్‌కోట్‌ టెస్టులో కోహ్లీ బంతికి ఎంగిలి అంటించి బంతి స్థితిని మార్చా డని బ్రిటిష్‌ పత్రిక ఒకటి ఆరోపించింది.కాగా దీనిపై ఇంగ్లండ్‌ ఆటగాళ్లు మ్యాచ్‌ రిఫరీ,అంఫైర్లు గానీ ఫిర్యాదు చేయలేదు.నిబంధనల ప్రకారం ఈ ఘటనపై దర్యాప్తు అవసరం లేదని ఐసిసి ఇప్పటికే ప్రకటించింది.మ్యాచ్‌ రిఫరీ,అంపైర్‌ వచ్చి మాతో చర్చించనంత వరకు బాల్‌ టాంపరింగ్‌పై స్పందించను.కాగా మేం అలాంటి వార్తలకు అంత ప్రాముఖ్యం ఇవ్వం.దీని గురించి ఆందోళన అవవసం లేదు.మీడియా లో ఎవరికి వచ్చినట్లు వారు వార్తలు రాయించుకోవచ్చు.కాగా మా ఆటగాళ్లెవరూ అలాంటి పనుల్లో భాగ స్వామ్యం కాలేదు అని కుంబ్లే పేర్కొన్నాడు. ఆసీస్‌పై దక్షిణాఫ్రికా బాగా ఆడుతుందని కితాబిచ్చాడు.బాల్‌ టాంపరింగ్‌లో సఫారీ జట్టు కెప్టెన్‌ డుప్లెసిస్‌ వంద శాతం మ్యాచ్‌ ఫీజు కోత విధించడం కూడా కుంబ్లే వ్యతిరేకించాడు. స్పందించిన సెహ్వాగ్‌ టీమిండియా టెస్టు కెప్టెన్‌ నిబంధనలను ఉల్లంఘిస్తూ బాల్‌ టాంపరింగ్‌నకు పాల్పడ్డాడని బ్రిటిష్‌ పత్రిక ఇటీవల ఒక కథనాన్ని ప్రచురిం చిన సంగతి తెలిసిందే.కాగా టీమిండియా, ఇంగ్లండ్‌ క్రికెట్‌ టీమ్‌ల మధ్య ఈనెల 9 నుంచి 13 వరకు రాజ్‌కోట్‌ వేదికగా తొలి టెస్టు మ్యాచ్‌లో కోహ్లీ ఈ చర్యకు పాల్పడ్డాడని, వీడియో ఆధారాలు కూడా ఉన్నాయని ఆ పత్రిక పేర్కొంది. కాగా ఈ కథనంపై టీమిండియా మాజీ క్రికెటర్‌ సెహ్వాగ్‌ స్పందించాడు.ఒక జాతీయ వార్త పత్రికకు ఇచ్చిన ఇంటర్వ్యలో సెహ్వాగ్‌ మాట్లాడుతూ వారు చేస్తున్న అర్థం లేని ఆరోపణలని, ఇటువంటి ఆరోపణలు చేయడం కన్నా,విశాఖపట్నంలో జరిగిన రెండవ టెస్టులో టీమిండియా చేతిలో ఇంగ్లండ్‌ జట్టు పరాజయం పాలవడాన్ని గౌరవంగా అంగీకరించి ఉంటే ఆ దేశ క్రికెట్‌ జట్టు గౌరవం పెరిగేదని పేర్కొ న్నాడు. పరాజయం చెందే జట్టు ఎల్ల ప్పుడూ పలు అంశాలను చూపిస్తూ సానుభూతి పొందాలని చూస్తుందని వ్యాఖ్యానించాడు. కోహ్లీ బాల్‌ టాంపరింగ్‌కు పాల్పడ్డాడని ఇప్పటి వరకు ప్రత్యర్థి ఇంగ్లండ్‌ జట్టు ఎలాంటి ఆరోపణలు చేయలేదని,బ్రిటీష్‌ మీడియా మాత్రం ఇలాంటి కథనాలు ప్రచురిస్తుందని సెహ్వాగ్‌ పేర్కొన్నాడు. టీమిండియా విదేశాల్లో పరాజయం చెందినపుడు ఎటువంటి సాకులు చెప్పలేదని, ఇంగ్లండ్‌ ఓడిపోయిన విషయాన్ని గౌరవప్రదంగా అంగీక రించాలని ఆయన వివరించాడు. కాగా టీమిండియా విదేశాల్లో ఓడిపోతే సరిగా ఆడలేనందు వల్లే ఓడిపోయామని గతంలో ఎంతో హుందాగా అంగీకరించిందని సెహ్వాగ్‌ పేర్కొన్నాడు.